Cuti umum di Indonesia

Hari cuti di Indonesia yang diakui secara rasmi oleh pemerintah Indonesia, baik secara pusat mahupun berdasarakan daerah, terdiri dari dua jenis, iaitu jenis kebangsaan dan "fakultatif". Selain itu, kerajaan juga menentukan hari cuti khusus bagi pegawai negeri yang disebut "cuti bersama".

Hari cuti kebangsaan 
Hari cuti kebangsaan sentiasa ditetapkan setiap tahunnya oleh pemerintah kebangsaan Indonesia, khususnya oleh gabungan Kementerian Agama, Kementerian Ketenagakerjaan, dan Kementerian Pendayagunaan Aparatur Negara dan Reformasi Birokrasi. Hari-hari yang ditetapkan sebagai hari cuti kebangsaan umumnya berupa hari-hari besar keagamaan, khususnya yang diakui secara rasmi di Indonesia, hari-hari peristiwa penting Indonesia, atau hari besar antarabangsa yang lazimnya disambut secara global. Hari-hari cuti kebangsaan umumnya dirayakan selama sehari, kecuali Aidilfitri yang dirayakan selama dua hari.

Hari cuti fakultatif 
Hari cuti fakultatif (setempat) ialah hari-hari cuti yang tidak ditentukan oleh pemerintah pusat secara langsung, tetapi ditetapkan oleh pemerintah tempatan atau agensi masing-masing, dan biasanya merupakan hari-hari besar keagamaan yang tidak ditetapkan sebagai hari cuti kebangsaan atau hari-hari penting lainnya. Oleh itu, ia tidak diwajibkan untuk dilaksanakan oleh seluruh warga Indonesia dan hanya dirayakan oleh warga masyarakat yang meraikannya sahaja. Walaupun tidak ditetapkan pemerintah pusat, kerasmian hari cuti fakultatif dijamin oleh pihak pusat.

Nota

Rujukan

Pustaka